Innocentius Episcopus seruus seruorum Dei, carissimo in Christo filio PETRO Cluniacensi Abbati eiusque successoribus regulariter substituendis in perpetuum. Quæ ad pacem spectant Ecclesiæ, libenti animo statuere volumus,  vt futuris temporibus inuiolabiliter obseruentur, attenta diligētia prouidere. Litem siquidem  controuersiam, tu carissime in Domino fili PETRE Abbas,  Cluniacense Monasterium aduersus dilectum filium nostrum Petrum Abbatem S. Egidij,  Monasterium suum diutius agitasti. Tu enim de subiectione tibi,  prædecessoribus tuis per Apostolicam Sedem concessa eos impetebas. Ille vero antiquam libertatem sui Monasterij intendebat. Quæ tandem in nostra  fratrum nostrorum,  Episcoporum Cardinalium præsentia apud Beljocum est hoc ordine terminata. Vt videlicet, si quod absit, religionis ordo in Monasterio S. Egidij imminutus fuerit, ibidem tuo,  successorum tuorum præcepto  consilio reformetur. Si quādo vero te, vel successores tuos ad idem Monasterium ire contigerit, reuerenter suscipiamini,  quamdiu ibi fueritis, cum vestris omnibus honeste procuremini. Residendi quoque in sede eiusdem Abbatis,  Capitulum regendi, prædicto Abbate vel successoribus tuis præsentibus,  quæ ibidem corrigenda fuerint, corrigendi habeatis liberam facultatem. Verumtamen eodem Abbate decedente, vel ad locum alium ipso, vel eius successoribus transmigrantibus fratres Monasterij S. Egidij eligendi de Congregatione sua Abbatem absque impedimento habeant libertatem. Ita tamen vt ipsis pro Abbate, qui ad aliud trāsierit Monasterium, de nullo alio, præterquā de Clun. Monasterio Pastorem assumere liceat. Quo nimirum defuncto, vel etiam remoto de Congregatione sua, eligendi Abbatem, cū prędicto tamen tenore eandem habeant facultatem. Pro recompensatione quoque fatigationū, expensarumque, quas nimirum te, vel prædecessores tui pro Monasterio S. Egidij pertulisti, idem Abbas consensu fratrum suorum, obedientiam, quæ Limantium nuncupatur, cum pertinentiis suis, tibi  per te Cluniacensi Monasterio donauit,  in ius eius ac in proprietatem in perpetuum transtulit. Quod si quis vos super eadem Obedientia molestauerit, præfatus Petrus Abbas se ac successores suos secundum iustitiam auctores  defensores constituit. Tu vero, dilecte fili PETRE Abbas, præter ea, quæ dicta sunt, quærimoniæ, quam aduersus Monasteriū S. Egidij habebas, habito fratrum tuorum consilio, in perpetuum renunciasti. Statutum etiam est, vt si Cluniacense Monasterium super Monasterio S. Egidij haberet aliqua priuilegia, vel Cœnobium S. Egidij super Limantio, vtrimque reddantur. Si qua vero extant generalia, nullum in hoc vigorem obtineant. Auctoritate igitur Dei,  nostra præcipimus, vt prædicta conuentio absque vllius contradictione irrefragabiliter perpetim obseruetur. Si quis vero prædictæ concordiæ in hunc nostræ confirmationis contraire præsumpserit, indignationem beatorum Petri  Pauli, ac nostram incurrat,  ab incœpto frustretur. Ego INNOCENTIVS Catholicæ Ecclesiæ Episcopus ff. [Rota. Bene valete] Ego Matthæus Albanensis Episcopus ff. Ego Romanus Diac. Cardin. S. Mariæ in porticu Noles ff. Ego Ioannes tit. S. Crisogoni Presbyt. Card. ff. Ego Gregorius Diaconus Cardinalis SS. Sergij  Bacchi ff. Ego Lucas Presbyter Card. tit. SS. Ioannis  Pauli ff. Ego Otto Diaconus Card. S. Georgij ff. Ego Guido Diaconus Card. SS. Cosmæ  Damiani ff. Datū Valentiæ per manum Almerici S. R. E. Diaconi Card.  Cancel. VIII. Kal. Martij, Incarn. Dominicæ anno M. C. XXXII. Pontificatus vero domni Innocentij. Papæ II. anno III.